laion/Wikipedia-Exotic huggingface dataset:
רעידת האדמה בסן חואן קפיסטראנו (1812)

רעידת האדמה בסן חואן קפיסטראנו שבקליפורניה, התרחשה ב-8 בדצמבר 1812 בשעה 07:00 בערך (שעון מקומי). מחקר מאקרוסייסמי אחד העריך את גודלה במגניטודה 6.9, והשני במגניטודה 7.5. ברעידת האדמה נהרגו 40 בני אדם, כולם מהמיסיון הנוצרי סן חואן קפיסטראנו (אנ') שכנסיית האבן הגדולה שבו, קרסה על יושביה במהלך תפילת הבוקר. נזק בעוצמה סייסמית דומה התרחש במיסיון סן בואנאוונטורה (אנ') (ונטורה דהיום), במיסיון סן גבריאל ארקאנג'ל (אנ') וכן במיסיון סן פרננדו ריי דה-אספניה (אנ') הממוקם בשוליים הצפוניים של לוס אנג'לס דהיום. בשני המיסיונים שנמצאים דרומה יותר, באזור סן דייגו דהיום, הרעידה הורגשה בלבד. מדובר ברצועת הרס ברמה הדומה לזו שבמיסיון סן חואן קפיסטראנו, באורך של כ־180 קילומטר. להמחשת רצועת ההרס באמצעות התפרושת המרחבית של המיסיונים המוזכרים כאן - ראו מפת מיקומם. החוקרים טופוזאדה ריל ופארק מצאו שהתפרושת המרחבית היחסית של העוצמות הסייסמיות ברעידה הזו, דומה לתפרושת המרחבית היחסית ברעידת האדמה בלונג ביץ (1933). כלומר, תמונה דומה של מיקום עוצמות גבוהות ונמוכות יותר על פני המרחב, אלא שהרעידה בלונג ביץ יצרה ערכים נמוכים יותר של עוצמות סייסמיות. הרעידה בלונג ביץ הייתה במגניטודה 6.4, כך שהערכה של מגניטודה שבין 7.1 ל-7.5 לרעידה האדמה הזו היא הגיונית. הרעידה התרחשה ככל הנראה לאורך המקטע הדרומי של העתק סן אנדריאס ליד העיירה רייטווד (אנ'). האזור היה בעת ההיא תחת שלטון האימפריה הספרדית והיה דליל אוכלוסין. פעלו בו בעיקר מספר מיסיונים נוצריים, והתיעוד אודות האפקטים הסייסמיים דל, ועל כן כל המידע הרשום מעלה נשען בעיקר על הערכות בלתי מדויקות. נוסף על כך, כעבור שבועיים התרחשה רעידת אדמה גדולה בונטורה, המרוחקת כ-230 קילומטרים צפונית מערבית למיסיון החַרֵב, כך שייתכן שחלק מהדיווחים נשענים על אירועים שהתרחשו למעשה ברעידת האדמה המאוחרת יותר, או להפך. רעידת האדמה בונטורה (1812) רעידת האדמה של רייטווד, 1812 העובדה שבשני המיסיונים באזור סן דייגו, והקרובים יחסית לסן חואן קפיסטראנו, רעידת האדמה הורגשה בלבד ללא נזקים, בעוד שנזקים גדולים וחמורים נגרמו למיסיונים לאורך כ-180 קילומטר מצפון לקפיסטראנו, מלמדת שכנראה רעידה זו נקראת על שם המיסיון הזה, בגלל כמות ההרוגים הגדולה שהייתה בו ורק בו, בעוד שהמוקד היה אי שם במרכז רצועת הנזק, ומצפון למיסיון. Stover, C., W., Coffman, J., L., 1993. Seismicity of the United States, 1568–1989. U.S. Geological Survey Professional Paper 1527, pp. 72, 100 Jacoby, Jr., G., C., Sheppard, P., R., Sieh, K., E.,1988. Irregular Recurrence of Large Earthquakes Along the San Andreas Fault: Evidence from Trees". Science, 241, pp. 196–199 וראו ב"קישורים חיצוניים" בדף זה. G C Jacoby Jr, P R Sheppard, K E Sieh, Irregular Recurrence of Large Earthquakes Along the San Andreas Fault: Evidence from Trees, NIH - Nationl Library of Medicine Wrightwood Earthquake, SCEDC - Southern California Earthquake Data Center Significant Earthquake Information, NOAA - National Center for Environmental Information Karin Vélez, Stones and Bones: Catholic Responses to the 1812 Collapse of the Mission Church of Capistrano, The Journal of Objects, Art and Belief, 2017 T. R. Toppozada & C. R. Real, 1981. Preparation of Isoseismal Maps and Summaries of Reported Effects for Pre-1900 California Earthquakes. USGS Open File Report 81-262, pp.32-33 Toppozada, T. R., Real, C. R., Parke D., L. 1981, 8 December 1812 M6.9, UCSB - University of Californis at Santa Barbara
Information Gathering Satellite

Information Gathering Satellite (ביפנית:情報収集衛星, Jōhō Shūshū Eisei) היא סדרת לווייני ריגול שפותחה ביפן. פיתוח הסדרה החל כתגובה לניסוי טילים שבוצע בקוריאה הצפונית בשנת 1998. הלוויין הראשון בסדרה שוגר בשנת 2003. המטרה הייתה להגיע למקורות מידע נוספים לצילומים שהתקבלו מלווייני ריגול אמריקאיים. השיגור כלל זוג לוויינים לצילום אופטי ולקבלת מידע בעזרת מכ"ם מפתח סינתטי. הנובמבר 2003 בוצע שיגור נוסף, אך זוג לוויינים אבד בעקבות תקלה במשגר. תוכנית של 4 לוויינים הראשונים עלתה כ-2.2 מיליארד $ שכלל הקמת מרכז בקרה ותקשורת. לוויין אופטי היה במשקל של כ-850 ק"ג ולוויין עם מכ"ם שקל כ-1,200 ק"ג. בהמשך כול שיגור כלל לוויין בודד. כל השיגורים בוצעו ממרכז החלל טנגשימה בעזרת משגר מדגם H-II. כל הלוויינים נבנו על ידי מיצובישי. Cabinet Satellite Intelligence Center אחראי על קידום התוכנית ועיבוד מידע שמתקבל מהלוויינים. תיאור הלוויינים הראשונים תיאור הלוויינים נתוני שיגורים תיאור לווייני התוכנית
הצבעים של קשת

הצבעים של קשת היא סדרת טלוויזיה מונפשת ישראלית לילדים שנוצרה על ידי חברת האנימציה stange ושודרה בערוץ הופ! (כחלק מהופל'ה) בערוץ לולי באנגלית ובשפות אחרות הסדרה מכונה בשם colorful rainbow. העלילה עוסקת בילדה ושמה קשת שבוחרת יום יום צבע ובעזרתו לומדת על הצבעים שבעולם כל פרק מסודר במבנה קבוע קודם כל קשת מתעוררת ובוחרת צבע ליום שלה (לדוגמה צהוב) ואז פרט אחד בצבע לדוגמה (בפרק כתום היא בחרה תפוז כתום) לאחר מכן היא הולכת לחדר של סבא שלה ושם הוא מצייר ציור בצבע שהיא בחרה אחר כך היא עם סבא שלה או עם אמא שלה או עם שניהם הולכת למקום כלשהו ופוגשת דברים בצבע שהיא בחרה (לדוגמה בפרק כחול היא הלכה לחוף הים) לקראת סוף הפרק יש דקלום על פרט אחד שקשת מצאה (לדוגמה בפרק אדום היה דקלום על חיפושית אדומה) בחלק מהפרקים קשת נועלת סנדלים ובחלק מהפרקים גם נעליים. הדמויות הראשיות בסדרה הן: קשת (הדמות הראשית): אוהבת צבעים. סבא בר צבע: סבא של קשת שאוהב לייצור כל צבע לקשת. אמא של קשת: אמא של קשת שהיא מופיעה בפרקים שהיא יוצאת לטיול. שאר הדמויות לא מופיעות בכל פרק אלא בפרק על הצבע אין לדמויות מדבבים זה רק מספר שמדבר גם בתור הדמויות עם כן בחלק מהפרקים כאשר קשת נהנת היא צוחקת הדיבוב הוא קול צחוק של ילדה. להלן רשימה של צבעים המופיעים בפרקים לפי צבעי הקשת: אדום כתום צהוב ירוק כחול סגול ורוד חום לבן אפור שחור צבעוני (למרות שקשת פגשה בכל פרק צבע אחר, היה פרק אחד שבו היא פגשה את כל הצבעים)
מי מה מו

מי מה מו היא סדרת טלוויזיה מונפשת ישראלית לילדים ששודרה בערוץ הופ! ברצועת הופל"ה ובערוץ לולי באנגלית ובשפות אחרות הסדרה מכונה בשם "the cow goes moo". העלילה עוקבת אחר מספר חיות ומלמדת מה הן אוכלות איזה קול הן משמיעות איפה הן גרות ומשהו מיוחד שקשור רק אליהן. להלן רשימה של חיות המופיעות והמסופרות בסדרה כל חיה מופיעה בפרק אחד בלבד. פרה איילה דג צב אריה ציפור סוס תרנגול פיל ברווז דוב קוף חתול צפרדע גמל עכבר כלב ארנב נמלה קנגורו פרפר .כבשה חמור היפופוטם דבורה חילזון כותרת הסדרה מקושטת בקישוטים של פרוות חיות המילה ''מי'' מקושטת עם פסים של טיגריס (למרות שהוא לא הופיע באחד הפרקים) המילה ''מה'' מקושטת בצמר של כבשה והמילה ''מו'' כתמים של פרה בשפות אחרות בכותרת מקושטת בכתמים של פרה. רשימת הקרדיטים מתוך הסדרה בעברית. בשפות אחרות (אנגלית ספרדית טורקית וכו') תיאורי התפקידים ברשימה שונים במקצת. תסריט: דנה שץ לחנים, עיבודים וניהול מוזיקלי: צליל בירן בימוי : יפתח גורפיין עריכת תוכן: אפרת עמית עיצוב ואנימציה: יפתח גורפיין אנימטורית: אירה גולין פיתוח אנימציה: יפתח גורפיין עריכת סאונד: אולפני דאבי דאב עיצוב פסקול: עמי אופיר במאית קולות: אורלי קטן קריינית: נורית בנאי קורן דיבוב חיות: גיורא קנת וצליל בירן טכנאי הקלטה: ג'ינו קמבוס, חגית פרץ, אנדרי איבנוב מנהלת הפקת דיבוב: ענבר שטגר-עזרא ייעוץ לשוני: ניצה פלד ייעוץ פסיכולוגי התפתחותי: אודי וולפה מפיקת פוסט: טל שלם עורכת תוכן ראשית: הילי חורב קסוטו מפיקה ראשית: זהבה שקל לולי מכיר חיות - מי מה מו - שירים ותכניות לפעוטות - חיות בערוץ לולי, סרטון אנימציה בערוץ "ערוץ לולי", באתר יוטיוב (אורך: 16:29) The Cow Goes Moo - Cartoon for Children - Luli TV, רשימת השמעה, באתר יוטיוב ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מיקי שינפלד

מיכאל (מיקי) שינפלד (נולד ב-22 במאי 1943) הוא כדורגלן עבר ישראלי, ששיחק בעמדת השוער בשנות ה-60 וה-70, ומזוהה עם הפועל פתח תקווה, בה גדל ושיחק כ-8 שנים, ומאמן עבר. שינפלד, שגדל בנוער של הפועל פתח תקווה, שימש בתחילה כעוזר של מזכיר המועדון עוד לפני שירותו בצה"ל. לאחר עלייתו לבוגרים, שיחק כשוער מחליף במועדון החל מעונת 1961/1962. בעונה זו, בה היה מחליפו של יעקב ויסוקר, רשם הופעה בודדת, וכך גם בעונה הבאה, בה שיחק רק במשחק האחרון בליגה. בעונת 1963/1964 עזב יעקב ויסוקר את הקבוצה, אבל מי שהוכנס על משבצת השוער הראשון היה אחיו הקטן, יצחק ויסוקר, שינפלד עדיין לא שובץ כשוער ראשון, ושיחק שלוש פעמים בלבד בעונה זו. עונה לאחר מכן פתח בהרכב בעשרת המשחקים הראשונים. בעונה שלאחר מכן, 1965/1966, כבר שיחק בקרוב למחצית ממשחקי הליגה. יצחק ויסוקר שנחשב באותם ימים השוער המוביל בישראל, אף הפך לשוער הקבוע של נבחרת ישראל. בעונת 1966/68, שיחק ב-12 משחקים בלבד מתוך 60 משחקי ליגה, ובשלב מסוים ביקש לעזוב לקבוצה בה יוכל לקבל יותר הזדמנויות. בסופו של דבר נשאר לעונה נוספת, בה שימש כשוער הראשון במשך כמחצית עונה, בשל פציעתו של ויסוקר, אך עם החלמתו, נאלץ לחזור אל ספסל המחליפים. לפני עונת 1969/1970 עבר שינפלד לקבוצת שמשון תל אביב בתמורה לקשר גלילי דרחי, ושימש שם כשוער הראשון של הקבוצה במשך ארבע שנים. בתחילה דורגה שמשון בצמרת הטבלה ובעונת 1970/1971 אף סיימה כסגנית האלופה, אבל בסיום עונת 1972/1973 התדרדרה וירדה הקבוצה לליגה השנייה, ושינפלד עבר למכבי נתניה. המעבר התגלה כהצלחה מסחררת מבחינתו, ובעונתו הראשונה בקבוצה, 1973/1974, הוא זכה עימה בתואר אליפות המדינה. בנתניה שיחק שינפלד שלוש עונות נוספות, ובמקביל עבר קורס מאמנים. לאחר הפרישה מכדורגל, חזר להפועל פתח תקווה ושימש כמנהל מחלקת הנוער במשך שנה. בעונת 1978/1979 החליף שינפלד את המאמן אמנון רז בתפקידו, אחרי פתיחה כושלת במיוחד של העונה, בה דורגה הקבוצה מקום אחד בלבד מעל לקו האדום של הליגה השנייה אחרי תשעה מחזורים. הקבוצה תחת הדרכתו רשמה התאוששות מרשימה יחסית, ועלתה לליגה הראשונה אחרי שלוש שנים בליגה השנייה, כשהיא מפסידה פעם אחת בלבד ב-21 המחזורים האחרונים של העונה (כשגם הפסד זה הגיע רק אחרי שהעלייה הובטחה). פתיחת העונה הבאה הייתה פחות מוצלחת, והוא החליט להתפטר אחרי עשרה מחזורים והוחלף בצבי סינגל (שבהמשך העונה פוטר והוחלף בשמעון שנהר). בהמשך שימש שינפלד כמנהל בית הספר לכדורגל של הפועל פתח תקווה ע"ש נחום סטלמך, מתוך רצון לתת תזכורת לדור העבר והישגיו ושאיפה לראות כיצד ניתן לשחזר במשהו את אותם ימים, עד שבסיום עונת 2004/2005 ביקש לקחת חופשה של עונה, בשל בעיה משפחתית בריאותית. בהמשך שינפלד פרש לגמלאות מתפקידו כמנהל פרויקטים בחברת סולל בונה, שם עבד במשך שנים ארוכות. הפועל פתח תקווה אליפות: 1961/1962, 1962/1963 גביע אלוף האלופים: זכייה (1): 1963 מכבי נתניה אליפות: 1973/1974 גביע אלוף האלופים: זכייה (1): 1974 עמוד השחקן באתר מוזיאון הפועל פתח תקווה
קסתה מנשה

קסתה מנשה זאודו (1916 – 16 בספטמבר 2021, י' בתשרי תשפ"ב) היה קס ומנהיג רוחני של יהודי אתיופיה. נולד בולקאית, (וולקייט) צפונית לגונדר שבצפון-מערב אתיופיה בשנת 1916 למנשה דסטה ולמקרי גונגול, בן לשושלת של מנהיגים רוחניים. כאשר הגיע לגיל בגרות החל ללמוד הלכה אצל סבו, קייס ממהרי דסטה, שהיה מנהיג רוחני וכונה "דבתרה דסטה". סבו הכשירו למלא את מקומו ולהנהיג את הקהילה ולהיות קס, מנהיג רוחני. בהגיעו לגיל 15, זאת לקראת הכנתו להנהגה הרוחנית העביר לו סבו שהיה גם כהן דת, את ״האורית״, ספר תורה בן כ-100 שנה. לאחר שהוכשר על ידי סבו, ועל מנת לקבל את הסמכות להנהיג את קהילתו פנה קסתה בגיל 18, לאזור סמן שבאתיופיה, שם התגוררו המנהיגים הרוחניים העליונים של הקהילה היהודית, לאחר תהליך למידה שנמשך 7 שנים, הם מינו אותו לכהן דת ולמנהיג רוחני. לאחר הכשרתו חזר קס מנשה לוולקייט, התחתן עם אברש אלמיהו מנשה ונולדו להם 10 ילדים. קסתה מנשה הנהיג את קהילת יהודי אתיופיה שבאזור וולקייט- וצגדה במשך שנים רבות. בשנת 1981 עם תחילת גלי העלייה לארץ ישראל, הוא ירד לסודן במסע רגלי מאתיופיה יחד עם משפחתו. כאשר הוא מחביא בן חפציו את ספר ״האורית״ בן 100 השנה שקיבל מסבו. הם שהו בסודן כשנה ועלו ארצה בשנת 1982, תחילה גר עם משפחתו במרכז קליטה בעתלית, שם הנהיג את הקהילה יחד עם קסים נוספים. לאחר מכן עבר להתגורר במגורי קבע בעיר באר שבע. קייס קסתה שמר באדיקות על דרך התורה והיה מתפלל באופן עצמאי בביתו, זאת במקביל למאבק שניהל יחד עם קס אברהם טזזו, להקמת בית כנסת לקהילת יהודי אתיופיה בעיר וזכה להגשים את חלומו לבניית בית כנסת, אולם התכנסות וכיתות לימוד שהיה ראשון מסוגו לבני הקהילה שהפך למודל עבור ערים אחרות. הוא זכה להערכה רבה על ידי כל בני הקהילה בעיר ומחוצה לה.  ואף זכה על כך לאות הערכה מראש העיר באר שבע דאז יעקב טרנר. קס קסתה מנשה נפטר בגיל מאה וחמש ביום הכיפורים, י' בתשרי תשפ"ב. קייס קסתה מנשה הלך לעולמו בגיל 99: "אחד המנהיגים הגדולים" "לתפור גלימה לאל" באתר חכימא - סיפורים מחכמי המזרח תכנית מיוחדת:: חייו ופועלו של קס אברהם טזזו זצ"ל, סרטון בערוץ "ערוץ IETV 140", באתר יוטיוב (אורך: 41:09) קייס קסתה מנשה - התאגיד הממלכתי - המרכז למורשת יהדות אתיופיה, באתר www.facebook.com
טורקי בן סלמאן אאל סעוד

טורקי בן סלמן אל סעוד (נולד ב-1987) הוא נסיך לבית סעוד ואיש עסקים סעודי, יו"ר חברת האחזקות תראוואט. ב-9 בפברואר 2013 הוא מונה ליו"ר קבוצת המחקר והשיווק הסעודית (SRMG) (אנ') וכיהן בתפקיד עד 6 באפריל 2014. הנסיך טורקי נולד בריאד בשנת 1987 לאמו פהדה בנת פלאח אאל חית'ליין, בת זוגו השלישית של המלך סלמאן. הוא ילדו התשיעי של המלך סלמאן והילד השני של פהדה בנת פלאח. הוא אחיו (גם מאם) של מוחמד בן סלמאן, יורש העצר של ערב הסעודית, ושל הנסיך ח'אלד, סגן שר ההגנה. הנסיך טורקי מחזיק בתואר ראשון בשיווק מאוניברסיטת המלך סעוד. הנסיך טורקי מונה ליו"ר קבוצת המחקר והשיווק הסעודית (SRMG) בפברואר 2013. הוא החליף בתפקיד את אחיו (מאב) הנסיך פייסל (אנ'). כהונתו של הנסיך טורקי כיו"ר הסתיימה עם התפטרותו באפריל 2014. הנסיך טורקי הוא יו"ר חברת האחזקות תראוואט. הוא פועל בה ההון הפרטי של משפחתו והשקעות זרות מאז 2015. מדיה וקבצים בנושא טורקי בן סלמאן אאל סעוד בוויקישיתוף "Saudi Research and Marketing Group appoints new chairman". Al Arabiya. 10 בפברואר 2013. נבדק ב-12 בפברואר 2013. {{cite news}}: (עזרה) "Prince Turki bin Salman resigns as SRMG chairman". Arab News. Jeddah. 7 באפריל 2014. נבדק ב-10 בינואר 2016. {{cite news}}: (עזרה) Alexander Bligh (2018). "Changes in the Domestic-Foreign Policies Relationship in the Saudi Context in the Wake of the Change of the Guard". The Journal of the Middle East and Africa. 9 (1): 110. doi:10.1080/21520844.2018.1450015. "Turki Salman Abdulaziz". Dhownet. נבדק ב-15 בנובמבר 2020. {{cite web}}: (עזרה) "Salman bin Abdul-Aziz, Saudi Arabia's Defense Minister, Named Crown Prince". HuffPost. 18 ביוני 2012. נבדק ב-9 בפברואר 2013. {{cite news}}: (עזרה) Christopher Davidson (3 בספטמבר 2022). "Turki bin Salman Is Saudi Crown Prince Mohammed bin Salman's Money Man". Arab Digest. נבדק ב-2 במרץ 2023. {{cite news}}: (עזרה) "Prince Turki bin Salman New SRMG Chairman". Asharq Al-Awsat. 10 בפברואר 2013. נבדק ב-26 בפברואר 2013. {{cite news}}: (עזרה) Hana Al-Khamri (10 במרץ 2020). "MBS and the Saudi crisis of legitimacy". Al Jazeera. נבדק ב-4 בנובמבר 2022. {{cite news}}: (עזרה)
בית הכנסת סננדג'

בית הכנסת בסַנַנְדַג' (בפרסית: کنیسه یهودیان سنندج; באנגלית: Sanandaj synagogue) הוא בית כנסת מתקופת הקאג'אר הממוקם בבירת פרובינציית כורדסתאן, סננדג'. בית כנסת זה נרשם כמספר 26979 ברשימת האנדרטאות הלאומיות של המדינה. תאריך בנייתו של המבנה מתוארך לתקופת הקאג'אר המוקדמת, וסמוך לזמן היווצרות המרקם העירוני של העיר, הוא ממוקם באזור שדרות נמקי ורחוב אלחבל בשכונת המיעוטים עג זמאן. בשנת 2012 שוחזר מבנה זה וחלק המבנה שנהרס הוחזר לקדמותו. كنیسه یهودیان سنندج مرمت و بازسازی شد, خبرگزاری ایلنا, ‏2023-08-31 (בפרסית)
אריק סורנסן

אריק סורנסן (באנגלית: Eric Sorensen; נולד ב-18 במרץ 1976) הוא מטאורולוג ופוליטיקאי אמריקאי המכהן כחבר בבית הנבחרים של ארצות הברית כנציג המחוז ה-17 של אילינוי מטעם המפלגה הדמוקרטית. הוא חבר הקונגרס ההומוסקסואל המוצהר הראשון מאילינוי. סורנסן, שנולד ברוקפורד, אילינוי, סיים את לימודיו בבית הספר התיכון הקתולי בוילן. הוא למד תקשורת ומטאורולוגיה באוניברסיטת צפון אילינוי. סורנסן החל את הקריירה שלו כמטאורולוג ב-KTRE, שלוחת ABC בלופקין, טקסס, מ-1999 עד 2000 לפני שעבר לטיילר, טקסס, שם היה מטאורולוג בתוכנית הבוקר East Texas News Daybreak, ששודרה ב- KLTV וב-KTRE-TV. הוא עבד כמטאורולוג ראשי ב-WREX, שלוחת NBC של רוקפורד, מ-2003 עד 2014, לפני שהפך למטאורולוג הבכיר של WQAD, שלוחת ABC באילינוי. הוא פרש מהטלוויזיה בשנת 2021. הוא עבד עבור UnityPoint Health לפני שהכריז על התמודדתו לקונגרס. לאחר ששרי בוסטוס, נציגת המחוז ה-17 הודיעה כי לא תתמודד שוב על מושבה בקונגרס, הכריז סורנסן ב-10 בנובמבר 2021 על מועמדותו לבית הנבחרים של ארצות הברית מטעם המחוז בבחירות 2022 כחבר במפלגה הדמוקרטית. הוא ניצח את אסתר ג'וי קינג, המועמדת הרפובליקנית כשגרף 51.98% מהקולות, בבחירות הכלליות שהתקיימו ב-8 בנובמבר 2022, והושבע לתפקידו ב-3 בינואר 2023. ב-1 בפברואר 2023, סורנסן הצביע נגד ההחלטה לסיום מצב החירום הלאומי של מגפת הקורונה. בשנת 2023, סורנסן הצביע נגד H.Con.Res. 21[דרושה הבהרה], שהורה לנשיא ג'ו ביידן להרחיק חיילים אמריקאים[דרושה הבהרה] מסוריה בתוך 180 יום. בקונגרס ה-118 הוא חבר בוועדת החקלאות ובוועדה למדע חלל וטכנולוגיה. סורנסן הוא ההומוסקסואל הראשון שנבחר לקונגרס מאילינוי. הוא מתגורר עם בן זוגו במולין. מדיה וקבצים בנושא אריק סורנסן בוויקישיתוף אריק סורנסן, באתר המדריך הביוגרפי של הקונגרס של ארצות הברית (באנגלית) IL Meteorologist Sorensen Becomes State's First Openly Gay Congressman, Across Illinois, IL Patch, ‏10 בנובמבר 2022 (באנגלית) Former Rockford, Quad Cities TV meteorologist Eric Sorensen launches congressional bid, Rockford Register Star (באנגלית אמריקאית) KWQC Staff, King concedes Illinois 17th Congressional District race to Sorensen, https://www.kwqc.com, ‏9 במובמבר 2022 (באנגלית)
המועצה לגפן היין בישראל

המועצה לגפן היין בישראל היא חברה לתועלת הציבור אשר הוקמה ב-1963 ומייצגת את הכורמים והיקבים בישראל. החברות במועצה היא התנדבותית, והיא מאגדת ומייצגת כ-85% מענף היין בישראל. מנכ״ל המועצה הוא צחי דותן, אין יו״ר מועצה מכהן. לפי אתר המועצה, יעדיה הם: קידום תקן יין חדש ומפת אזורי יין קידום ומיתוג לענף היין הישראלי בעולם פעילות בכנסת תקנות וחקיקה בנושאי רלוונטיים פעילות מול קרן נזקי טבע (התאמה למצב הענף) ובוררויות מול קרן לביטוח נזקי טבע בחקלאות הכנה לשנת שמיטה עבודה מול הרגולטור בנושא עובדים זרים קידום ומימון מחקרים חקלאיים ואונולוגיים קידום תיירות יין בישראל הכרה וקידום ביקבים המשפחתיים שמירה על חומר ריבוי נקי לכרמים הגדלת מגוון הזנים והתאמתם למציאות המשתנה איסוף וניתוח נתונים ענפיים ריכוז וניהול פעילות בהתמודדות עם נגעי הסגר פעילות שוטפת מול משרדי החקלאות, תיירות, כלכלה, דתות, רשות המיסים והרשות למקרקעי ישראל למועצה ישנה מליאה המייצגת את בעלי המניות. במליאה חברים 36 איש: 18 כורמים, 9 יקבים ו-9 נציגי ציבור. המליאה מתכנסת אחת לשנה או במקרה הצורך. המליאה מטפלת בשינויי תקנות, מיזוג ואישור דוחות כספיים ודוחות דיריקטוריון. בהנהלת המועצה יושבים 18 איש: 7 כורמים, 7 יקבים, שני נציגי מדינה ושני נציגי ארגונים חקלאיים (מהתאחדות האיכרים בישראל והתאחדות חקלאי ישראל). יושב ראש המועצה הוא נציג משרד החקלאות ופיתוח הכפר והמנהל הכללי נבחר על ידי שר החקלאות. ההנהלה מתכנסת אחת לכמה חודשים על פי החלטת יושב ראש הדירקטוריון. ההנהלה מתווה ומעצבת קווי מדיניות לחברה, מפקחת על עבודת המנהל הכללי ויושב הראש. מלבד הייצוג מול המדינה, המועצה מקיימת גם ימי עיון, קורסים וכנסים. בנוסף על כך, המועצה תומכת במחקרים, ומעניקה תמיכות ומענקים. בשנת 2013 המועצה הציגה קמפיין פרסום לעידוד תרבות שתייה ישראלית. יין בארץ ישראל#שוק היין הישראלי אגודת הכורמים אין שמחה אלא בבשר ויין הגת בארץ ישראל אתר האינטרנט הרשמי של המועצה לגפן היין בישראל על המועצה – המועצה לגפן היין מידע מקצועי – המועצה לגפן היין יולה זובריצקי, איך לעודד ישראלי לשתות יין כמו אירופאי?, באתר מגפון ניוז, ‏17 באפריל 2013 ערך זה הוא קצרמר בנושא חברות. אתם מוזמנים לתרום לוויקיפדיה ולהרחיב אותו.
ספגטיפיקציה

ספגטיפיקציה (אנגלית: Spaghettification) היא תהליך שבו גוף נמתח ומתפרק בעת נפילה לעבר עצם מסיבי כמו חור שחור. התופעה מתרחשת כתוצאה מפעולת כוחות גאות על הגוף. מקור המושג במילה "ספגטי" שבה השתמש סטיבן הוקינג בספרו קיצור תולדות הזמן על מנת לתאר את השינוי בצורתו של אסטרונאוט שמתקרב לחור שחור. תופעת הספגטיפיקציה יכולה להתרחש בעת נפילה לעבר חורים שחורים או לעבר עצמים קטנים ומסיביים אחרים, כמו כוכבי נייטרונים. על גוף הנופל לעבר עצם יופעל כוח חזק יותר בחלקו הקרוב אל העצם, ולכן הוא צפוי להימתח בכיוון הנפילה. זהו ביטוי של התופעה הידועה בשם כוחות גאות. כוחות הגאות שמפעיל עצם על גוף פרופורציוניים למסת העצם, ובקירוב, פרופורציוניים הפוכים למרחק מהעצם בחזקה השלישית. לכן, הכוחות מתחילים להיות משמעותיים רק במרחק קטן מעצם מסיבי. ככל שמסת העצם גדולה יותר, כך יגדל המרחק שבו הספגטיפיקציה תתחיל להיות משמעותית. בחור שחור כוכבי, שרדיוסו קילומטרים ספורים, תהליך זה יכול להתרחש עוד לפני ההגעה לאופק האירועים, בעוד שבחור שחור על-מסיבי, הגדול הרבה יותר, התהליך צפוי להתחיל עמוק בתוך אופק האירועים. עם ההתקרבות אל הסינגולריות של החור השחור, כוחות הגאות גדלים ותהליך הספגטיפיקציה מתחזק, עד כי בשלב מסוים, הגוף לא יוכל לעמוד יותר בכוחות, והוא צפוי להיקרע לגזרים. מאחר שגודלו של החור השחור אפסי, ספגטיפיקציה תקרע לגזרים אפילו אטומים. מוות מחור שחור, ניל דה-גראס טייסון ממצפה הכוכבים היידן במוזיאון האמריקני להיסטוריה של הטבע
יואב זיתון

יואב זיתון (נולד ב-1983) הוא עיתונאי ישראלי. משמש ככתב לענייני צבא וביטחון ב-ynet מאז 2011. זיתון החל את דרכו העיתונאית בגיל 15 במקומונים בצפון. לאחר סיום שירותו בצה"ל, כלוחם בגדוד לביא[דרוש מקור], הצטרף למערכת ידיעות תקשורת, שם שימש במספר תפקידים ב"ידיעות תל אביב". ב-2010 הצטרף למערכת ynet, ועבד שם ככתב מוניציפלי ופלילי באזור גוש דן, וכיסה גם את נושא התעופה. לאחר כשנה וחצי, הודיע חנן גרינברג על פרישתו מתפקיד כתב לענייני ביטחון, וזיתון מונה במקומו. יואב זיתון, ברשת החברתית אקס (טוויטר) אלכסנדר כץ, יואב זיתון מונה לכתב הצבאי של ynet, באתר ביזפורטל, 29 באוגוסט 2011 אמילי גרינצווייג‏, יואב זיתון מונה לכתב הצבאי של ynet, באתר וואלה, 29 באוגוסט 2011 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
ליגת העל ההונגרית

ליגת העל ההונגרית (בהונגרית: Magyar labdarúgó-bajnokság) היא ליגת הכדורגל הבכירה בהונגריה. הליגה הוקמה בשנת 1901, כשהונגריה עוד הייתה חלק מהאימפריה האוסטרו-הונגרית והמשיכה לפעול, לעיתים במתכונת של חלוקה על שתי שנים (קיץ עד אביב) ולפעמים במתכונת של שנה שלמה (אביב עד סתיו), אך נפסקה במהלך מלחמת העולם הראשונה ופעלה כרגיל במהלך מלחמת העולם השנייה. מטעמים מסחריים שמה הרשמי של הליגה היה בעבר Borsodi Liga, וכיום "ליגת מוניקומפ" (Monicomp Liga). כיום בליגה מתחרות 12 קבוצות, המשחקות זו מול זו במשך שלושה סיבובים, פעם אחת בחוץ, פעם אחת בבית, ועוד פעם בשלב הסיבוב השלישי כאשר המארחת נקבעת על פי המיקום בליגה בסוף שני הסיבובים הקודמים. בסוף העונה הקבוצה שסיימה במקום הראשון וזכתה באליפות מעפילה למוקדמות ליגת האלופות, והקבוצות שסיימו במקום השני והשלישי, בנוסף לזוכה בגביע ההונגרי מעפילות למוקדמות הליגה האירופית. שתי הקבוצות שסיימו במקומות האחרונים יורדות לליגת המשנה, ומוחלפות בשתי הקבוצות שסיימו במקום הראשון בליגה זו. האליפות הראשונה בליגה ההונגרית התקיימה בשנת 1901, כשהונגריה עוד הייתה חלק מהאימפריה האוסטרו-הונגרית, ובעונת הבכורה התחרו: בודפשט TC, מגיאר, פרנצווארוש, מוגייטמי, ו-SC בודפשט. בשתי האליפויות הראשונות זכתה בודפשט TC, אך בהמשך העשור זכו פרנצווארוש ו-MTK בודפשט. מ-1908 ועד 1913 זכתה פרנצווארוש ב-5 אליפויות ברצף. לאחר מכן מ-1913 ועד 1923 זכתה MTK בודפשט ב-10 אליפויות ברציפות, וקבעה את רצף האליפויות הכי גדול בהיסטוריה של הכדורגל ההונגרי מאז ומעולם עד היום. בהמשך זכתה פרנצווארוש בעוד 3 אליפויות ובודפשט הוסיפה עוד אליפות, כך שעד ל-1929 זכתה MTK בודפשט ב-13 אליפויות, ופרנצווארוש ב-11 ושלטו לחלוטין בכדורגל ההונגרי. בעונה שפתחה את שנות ה-30 הצטרפה למירוץ האליפויות גם אויפשט שזכתה ב-5 אליפויות בעשור זה. מועדון הכדורגל WMFC צֶ'פֶּל זכה בתחילת שנות ה-40 וב-1948, בשלוש אליפויות והמועדון נַגיוָרַאדי AC זכה גם הוא באליפות הראשונה שלו ב-1944, כאשר אויפשט ממשיכה את התקופה הטובה ב-3 אליפויות ברצף החל מ-1945 ועד 1947. ב-1950 הצטרפה בודפשט הונבד לרשימת האלופות וזכתה ב-5 אליפויות בעשור זה, כאשר בשאר זוכות MTK בודפשט וואשאש שזוכה באליפות הראשונה שלה ב-1957. בשנות ה-60 זוכות ואשאש ופרנצוורוש ב-4 אליפויות נוספות כל אחת, כאשר בתווך זוכה גיור באליפות הראשונה שלה ב-1963.החל מסוף שנות ה-60 ועד לאמצע שנות ה-70 הוסיפה אויפשט לזכות ב-7 אליפויות ברציפות ובסך הכל זכתה ב-9 אליפויות מתוך 11 עונות מ-1969 ועד 1979. בתחילת שנות ה-80 זוכות בודפשט הונבד, פרנצווארוש, וגיור (2 אליפויות). ב-6 השנים הבאות זוכה הונבד ב-5 אליפויות שרק MTK הורסת לה את הרצף. שנות ה-90 התאפיינו בחוסר יציבות בליגה ומתוך 11 האליפויות הבאות זוכות 6 אלופות שונות, כולל 2 אלופות בכורה: ואץ סמסונג ודונפר. בהמשך מצטרפת גם זלאגרסגי ט.א. לאלופות החדשות ודברצן ו.ס.ק. שמ-2004 ועד 2014 זוכה ב-7 אליפויות, מתוכן 3 ברצף. בתווך זוכה וידאוטון ב-2 אליפויות ומוסיפה את השלישית ב-2017/2018. לקראת סוף העשור מחזקת את מעמדה פרנצווארוש וזוכה באליפות ה-30 וה-31 שלה, ב-2020, 2021, 2022. קבוצות הליגה לעונת 2023/2024 קבוצה המסומנת בכתב מודגש זכתה בגביע ההונגרי באותה העונה והשלימה דאבל מקומי. בעקבות מלחמת העולם הראשונה בעקבות המרד ההונגרי אתר האינטרנט הרשמי של ליגת העל ההונגרית
סורנסן

סורנסן או סורנסון (בדנית: Sørensen; מחוץ לגבולות סקנדינביה בדרך כלל: Sorensen או Sorenson) הוא שם משפחה דני, השם הוא פטרונים שמשמעו 'בנו של סורן' ומשתמשים בו בדרך כלל רק יוצאי דנמרק או נורווגיה. האם התכוונתם ל... אריק סורנסן (Sorensen) - מטאורולוג ופוליטיקאי אמריקאי וירג'יניה סורנסן (אנ') - סופרת אמריקאית כריסטיאן סורנסן (אנ') - עורך דין ופוליטיקאי אמריקאי פרדריק סורנסן (Sørensen) - כדורגלן דני